Yhteisöllisyyden tärkeys
Chroma (substantiivi)
1) värin puhtaus tai sen eroavaisuus harmaasta
2) värin eroavuuden, kylläisyyden tai voimakkuuden lisääminen
Matt. 5 (vapaa käännös): -
"Tehtävänne on olla valo ja tuoda maailmaan Jumalan värejä.
Jumala ei ole mikään salaisuus, josta kuuluisi vaieta.
Teemme tästä asiasta yhtä julkisen kuin mäellä oleva kaupunki on."
Seuraa meitä
Sieluni ystävä
Laulamme yhdessä kaiken taivaan kanssa
Kirkas aamutähti
Silmäsi hehkuvat kuin tuli
Loistat kuin aurinko
Olet kaipauksemme ainoa kohde
Sieluni ystävä
Laulamme yhdessä kaiken taivaan kanssa
Kaikki enkelit huutavat: "Pyhä on Herra Jumala"
Koko maailma vastaa: "Sinä olet Pyhä"
Kaikki enkelit huutavat: "Pyhä on Herra Jumala"
Koko maailma vastaa: "Sinä olet Pyhä"
Sinä olet Pyhä
Kaikki enkelit huutavat: "Pyhä on Herra Jumala"
Koko maailma vastaa: "Sinä olet Pyhä"
Kaikki enkelit huutavat: "Pyhä on Herra Jumala"
Koko maailma vastaa: "Sinä olet Pyhä"
Sinä olet Pyhä
Laulakaa kovempaa
Räjähtäköön tämä paikka ylistyksen voimasta
Kuuletko, kun taivas koskettaa maata?
Taivas koskettaa maata
Isämme, kaikki taivas huutaa nimeäsi
Laulakaa kovempaa, räjähtäköön tämä paikka ylistyksen voimasta
Kuuletko, kun taivas koskettaa maata?
Taivas koskettaa maata
Isämme, kaikki taivas huutaa nimeäsi
Murra muurimme
Henki, murtaudu esiin
Taivas, laskeudu alas
Henki, murtaudu esiin
Murra muurimme
Henki, murtaudu esiin
Taivas, laskeudu alas
Kuningas Jeesus, olet nimi, jota korotamme
Kirkkautesi ravistelee maata ja taivasta
Herätys! Haluamme nähdä valtakuntasi täällä
Kuningas Jeesus, olet nimi, jota korotamme
Kirkkautesi ravistelee maata ja taivasta
Herätys! Haluamme nähdä valtakuntasi täällä
Henki, murtaudu esiin
Murra muurimme
Henki, murtaudu esiin
Taivas, laskeudu alas
Nouskaa ylös, niin sanomme julistuksemme.
Kolehtiastiat kiertävät, tai voitte antaa netin kautta.
Sanomme julistuksemme tänään fyysisesti kädet avoinna, -
koska uskomme, että Herra on hyvä. Hän on hyvä Isä, joka siunaa lapsiaan.
Emme anna saadaksemme, mutta Herra lupaa siunata meitä, -
kun annamme Hänelle. Ojentakaa siis kätenne.
Hän on hyvä Isä, joten sanotaan tämä yhdessä ääneen.
Kun keräämme tämän uhrin, uskomme, että annat meille -
avoimen taivaan ja vallatun maan, avaat varastojen ovet -
ja luot ihmeitä, unelmia ja näkyjä, enkelien vierailuja, -
julistuksia, vuodatuksia ja jumalallisia ilmestyksiä, -
voiteluja, lahjoja ja kutsuja, korotuksia ja uusia mahdollisuuksia, -
varoja ja resursseja mennä kansojen pariin, -
aina vain uusia sieluja kaikista sukupolvista, -
jotka pelastuvat ja vapautuvat kantaen Valtakunnan ilmestystä.
Kiitos, Isä, siitä, että kun arvoni ovat samat kuin Sinun, -
vuodatat ylleni mielisuosiota, siunauksia ja kasvua, -
jotta minulla on enemmän kuin tarpeeksi yhteistyöhön -
Taivaan kanssa, ja saan nähdä Jeesuksen korotettuna. Aamen.
Tim tulee puhumaan meille. Tervetuloa, Tim.
Hei pojat ja tytöt. Mahtavaa nähdä teitä.
Jos olet käymässä, tervetuloa.
Näin me ilmaisemme rakkauttamme Jeesukseen.
Rakastamme Häntä. Olen Tim, yksi pastoreista. Jäsenille tiedoksi, -
että johtava pastorimme Steve ei ole kadonnut. Hän on Kolumbiassa.
Hän on Bogotássa, jossa herätys on jatkunut 30 vuoden ajan.
Hän on siellä oppimassa, miten siellä on pidetty herätys yllä 30 vuotta, -
ja hän tulee takaisin täynnä intoa ja paloa.
Meillä on varmasti hauskaa, kun hän palaa.
Aina kun Steve menee Kolumbiaan, Jumalan Hengen läsnäolo voimistuu, -
kun hän oppii lisää siitä, miten johtaa meitä Jumalan läsnäoloon.
Tänään puhumme yhteisöllisyydestä.
Puhumme yhteisön merkityksestä ja siihen kiinnittymisestä.
Puhumme seurakuntamme ryhmistä -
ja siitä, mitä kaikkea tässä talossa tapahtuu viikon mittaan.
Tulipa tänne mihin aikaan päivästä tai yöstä tahansa, ovi on auki, -
koska uskomme, että meidät on kutsuttu muuttamaan kulttuuria.
Se tarkoittaa, että meidän täytyy olla toinen toistemme kanssa, -
rakastaa toisiamme ja antaa yhteisön ja ihmisten muuttaa itseämme, -
jotta voisimme lähteä ulos ja muuttaa kulttuuriamme, minne vain menemme.
Haluan sanoa jotain yhdestä laulusta, jota äsken lauloitte. Siinä sanotaan: -
"Evankeliumin totuus ei taivu, ei murru..."
Ja vielä jotain. Pysähdy? Haalistu. Kiitos. Joku sentään muistaa sanat.
Kuulkaa. Emme ole edistyksellisiä, vaan ikivanhoja.
Kun elämme tätä elämää ja kuljemme tätä tietä, meidän pitää ymmärtää, -
että evankeliumin totuus ei taivu eikä haalistu.
Me maailmanlaajuisen seurakunnan jäseninä -
ja erityisesti oman, koko maahan vaikuttavan seurakuntamme jäseninä -
edustamme evankeliumin totuutta, joka on kehittynyt vuosien aikana -
ja joka ei taivu eikä haalistu.
Tulen kysymään teiltä tänä aamuna yhden kysymyksen.
Mikä on muuttanut sinua? Kuka on muuttanut sinua?
Siinä oli jo kaksi kysymystä. Tehdään siitä yksi.
Mikä tai kuka on muuttanut sinua?
On tärkeä tietää, kun kuljemme tätä tietä ja menemme ulos, -
että astumme esiin taivaan valtakunnan jäseninä, emme maan.
Asumme täällä muukalaisina, mutta olemme taivaan kansalaisia.
Se tarkoittaa, että kannamme taivasta mukanamme kaikkialle, -
ihmisten keskelle, työpaikallemme, kouluumme tai opiskelupaikallemme.
Tehdessämme tätä matkaa emme saa antaa kulttuurin muuttaa itseämme, -
vaan Valtakunnan kulttuuri muuttaa meitä, -
jotta voimme muuttaa maallista kulttuuria. Oletteko hereillä?
Ja yhteisö on väkevä ase vihollisen tekojen kukistamisessa -
ja siinä, että Jumalan kansan yhteisö vakiinnuttaa asemansa maan päällä.
Sitä kutsutaan ekklesiaksi eli seurakunnaksi.
Tänään puhutaan siis yhteisöstä, mutta sitä ennen -
haluan kertoa teille yhden tarinan. Se ei liity yhtään mihinkään, -
mutta haluan kertoa sen, koska minusta se on hassu.
Minulla on kaksi tytärtä. Menin lasten ja äitini kanssa sisäleikkipuistoon.
Leikin haita, joka on haudattu pallomereen.
Toiset olivat ulkona. Olin ainut aikuinen siinä pallomeressä.
Minun piti piiloutua mahdollisimman syvälle pallomereen, -
nousta sieltä heitellen palloja kuin hullu ja hyökätä lasteni kimppuun.
Olin pallomeren pohjassa ehkä puoli minuuttia ja hyppäsin ylös -
karjuen kuin leijona, koska en tiedä, miten hait ääntelevät.
Luulen, että jos ne olisivat maanisäkkäitä, nekin karjuisivat.
Sitten arvelin, että hullun lailla karjuminen sai riittää.
Nousin pallomerestä, ja lapseni olivat kadonneet.
Heitä ei näkynyt missään, ja ainoa näkemäni henkilö -
oli toinen isä, joka kietoi hitaasti kätensä lapsensa ympärille -
ja perääntyi. Kysyin äidiltäni, mihin he oikein menivät.
"Lapsille tuli jano", hän sanoi. Olipa huono aika mennä juomaan.
No niin. Mukava tarina. Minusta on hauska kertoa tarinoita, -
mutta ilman perhettä ja yhteisöä noita tarinoita ei tule.
Jos haluat pitää hauskaa ja rakentaa syvällisiä ihmissuhteita, -
se täytyy tehdä kasvotusten. Perhe on osa Jumalan hallintojärjestelmää, -
ja rohkaisemme teitä rakentamaan sitä täällä.
Jos olet käymässä, etsi kotiseurakunta ja rakenna ympärillesi yhteisö, -
jolle olet tilivelvollinen ja joka hioo sinua Snl. 27:n mukaan.
Tänään luemme 2. Korinttolaiskirjeen luvun 3 -
jakeet 12―18 (1992-käännös).
Luemme siitä, miten tärkeää on muuttua -
kohti Isän aina vain lisääntyvää kirkkautta.
Jos sinulla on Raamattu mukana... Kenellä on paperinen Raamattu?
Tiesitkö, että omaksumme tietoa 40 prosenttia todennäköisemmin -
painetusta tekstistä kuin puhelimen tai tietokoneen näytöltä?
Ottakaa siis Raamatut mukaan.
"Koska meillä on tällainen toivo, esiinnymme aivan avoimesti, -
toisin kuin Mooses, joka pani kasvoilleen peitteen, -
jotteivät israelilaiset näkisi katoavaisen loisteen häviämistä.
Heidän mielensä paatuivat. Sama peite pysyy edelleenkin paikoillaan, -
kun he lukevat vanhan liiton kirjoituksia, -
sillä vasta Kristus sen poistaa.
Yhä vieläkin heidän sydämensä päällä on peite Mooseksen lakia luettaessa.
Mutta kun heidän sydämensä kääntyy Herran puoleen, -
peite otetaan pois. Herra on Henki, -
ja missä Herran Henki on, siellä on vapaus.
Me kaikki, jotka kasvot peittämättöminä katselemme -
Herran kirkkautta kuin kuvastimesta, -
muutumme saman kirkkauden kaltaisiksi, kirkkaudesta kirkkauteen.
Tämän saa aikaan Herra, joka on Henki." Jatkuvasti lisääntyvä kirkkaus.
Elämäsi ja kutsumuksesi ei pitäisi jäädä jumiin ja olla aina samanlaista.
Lahjasi ovat yksilöllisiä, ja tarvitset Jumalan johdatusta, -
jotta voisit muuttua aina vain kirkkaudesta kirkkauteen, -
kunnes sinusta tulee se ihminen, joksi Hän on sinut kutsunut.
Ja yhteisöstä löydät ihmisiä, -
jotka vahvistavat sinua ja pitävät sinuun yhteyttä -
nostaakseen sinut siihen tehtävään, johon Jumala on sinut kutsunut.
Et pysty siihen yksin. Ihminen ei ole saari.
Kerron teille hienon kuvauksen rististä ja ristiinnaulitsemisesta.
Varhaiset kirkkoisät eivät pitäneet ristiä vain Jeesuksen uhrin symbolina -
vaan heille Hän on myös sivilisaation keskipiste.
Ristin pystypuu symboloi sitä, että taivas ja maa tulevat yhteen.
Vaakapuu symboloi sitä, ettei ihmiskunta ole enää jakautunut, -
vaan tulee yhteen, ja Jeesus on siinä keskellä.
Hänen kuolemansa yhdistää kaiken ja pitää kaikkea koossa.
Kol. 1:16b (92-käännös) "Kaikki on luotu hänen kauttaan ja häntä varten."
Kristinuskon tärkein symboli pitää sisällään yhteisön.
Haluan kysyä sinulta, mikä ja kuka on muuttanut sinua.
Haluan kertoa vähän taustatietoa lukemilleni jakeille.
On helppo irrottaa jakeita kontekstista ja saada ne sanomaan mitä vain, -
mutta on tärkeä tietää, että toisessa kirjeessä korinttolaisille -
Paavali oli helpottunut, että he olivat ymmärtäneet edellisen kirjeen.
En tiedä, oletteko lukeneet 1. korinttolaiskirjettä, -
mutta se on melko raaka kirje, jossa Paavali sanoo korinttolaisille: -
"Olette sulautuneet korinttolaiseen kulttuuriin, ette erottuneet siitä."
"Olette omaksuneet ympärillänne olevien ihmisten toimintatapoja, -
ette Taivasten valtakunnan kulttuuria." Kaikki tuon kirjeen 16 lukua -
ovat melko kovaa tekstiä, sanoisin. Paavali kirjoitti toisen kirjeen, -
sillä suurin osa korinttolaisista oli ottanut hänen sanoistaan vaarin -
ja kääntynyt takaisin Jumalaa kohti, sanoakseen, ettei se pääty siihen.
Jumalaa kohti kääntyminen ja muutos ovat prosessin ensimmäinen osa, -
mutta jatkuvasti lisääntyvän kirkkauden matka vaatii sitä, -
että he ihmisinä yhdistyvät yhden tavoitteen alle yhteisöksi.
Jos luet Raamatun kirjeitä, huomaat, että monet niistä -
on osoitettu Jeesuksen Kristuksen omien yhteisölle eli seurakunnalle.
Niissä kerrotaan, miten voimme elää yhdessä sietäen toinen toisiamme, -
kasvaa yhteisön jäseninä ja järjestää seurakunnan toiminnan tehokkaasti.
Paavali kysyi korinttolaisilta, miten suuri osa heidän toiminnastaan -
oli Jeesusta ja miten suuri osa tuli heidän kulttuuristaan.
Kulttuurianalyytikko John Mark Comer on kirjoittanut paljon kirjoja.
Yksi niistä on Live no Lies ("Älä elä valheita"). Hän kirjoittaa: -
"Jokaisen Jeesuksen seuraajan jokaisessa kulttuurissa -
on jatkuvasti pohdittava: 'Miten olen sulautunut ympäröivään kulttuuriin -
ja missä olen ajautunut pois identiteetistäni Jeesuksessa?'"
Jos teemme matkaa Jeesuksen kanssa, -
elämämme pitäisi muistuttaa Häntä yhä enemmän päivä päivältä.
Jos vaellamme Jeesuksen kanssa yhteisönä, se nopeuttaa prosessia, -
jossa meistä tulee Hänen kaltaisiaan, -
koska jokainen meistä kuvastaa Jeesusta ainutlaatuisella tavalla.
Kun tulemme yhteen, jokainen heijastaa eri puolen Hänestä.
Heijastamme eri osaa Jumalan suuresta suunnitelmasta -
tuhota vihollisen teot, mikä on Jumalan meille antama tehtävä.
Saat olla se, joksi Jumala on sinut kutsunut, jonkun toisen rinnalla.
Sananlaskut sanoo tämän selvästi: "Kun kaksi päätä tulee yhteen, -
siitä seuraa yltäkylläisyyttä." Kaksi päätä on parempi kuin yksi.
Kerron teille viisi asiaa, joita voitte odottaa tältä matkaltamme yhteisönä.
Ensinnäkin yhteisössä emme vain tee jotain, vaan saamme olla joku.
Kun olet mukana ihmisyhteisössä, et vain palvele ja siirtele tuoleja.
Saat tuoda Jumalan kirkkautta ja siirrellä tuoleja.
Tai auttaa liikenteenohjauksessa. Liikenteenohjaajat, nouskaa ylös, -
jos olette täällä. Taisin nähdä muutaman.
Kiitos.
Nämä ihmiset kastuvat sateella ohjatessaan autojanne parkkiin -
hymy kasvoillaan ja kädessään kuppi jäähtynyttä kahvia.
Ette ole vain liikenteenohjaajia, -
vaan saatte olla iloisia ja kuvastaa Kristusta.
Teistä tulee joku samalla, kun autatte liikenteenohjauksessa.
Toiseksi yhteisössä alat näyttää enemmän Jeesuksen kaltaiselta.
Kolmanneksi yhteisössä tarpeemme täytetään -
samalla kun täytämme muiden tarpeet.
Nykyisessä kulttuurissamme on valtavasti ihmisiä, -
joiden mielestä heidän tarpeensa ovat heidän elämänsä tärkein asia.
Me kristillisessä yhteisössä tiedämme, ettei se ole totta.
Tiedämme, että muiden tarpeet ovat meille ykkösasia, -
mutta kun palvelemme muita, meidänkin tarpeemme tyydytetään.
Sen sijaan, että olisimme sydämeltämme orpoja -
ja etsisimme epätoivoisesti jotakuta, joka täyttäisi tarpeemme, -
saamme olla rauhallisia ja uhrautuvaisia yhteisössä, -
erityisesti kristillisessä sellaisessa, antaa itsestämme, -
ja samalla turvautua muihin ihmisiin, jotka täyttävät tarpeemme.
Teemme viikon varrella todella monenlaisia asioita.
Saamme kuulla upeita todistuksia. Viime torstaina -
eräs vapautumiskeskukseemme tullut nainen antoi upean todistuksen.
Hän oli valtavan helpottunut. Hän on ollut osa yhteisöämme jo pitkään.
Sisäisen paranemisen matkalla hän sai vapautua joistakin asioista.
Palvellessaan hän löysi oikean paikan, jossa hänen tarpeensa tyydytettiin.
Tämä on väkevä yhdistelmä ja yhtälö.
Näin se menee. Kun palvelet tässä yhteisössä -
ja olet osa tätä yhteisöä, muutut kohti Jeesuksen kaltaisuutta.
Et muutu kohti Hänen kaltaisuuttaan, jos olet yhteisön ulkoreunoilla, -
ei siksi, ettei Hän rakastaisi sinua tai koska meitä harmittaa, -
ettet auta tuolien siirtelyssä tai liikenteenohjauksessa, -
vaan yhteisön ulkoreunalla ihminen on eristyksissä -
eikä astu sisään kaikkeen siihen, mitä Jumalalla on häntä varten.
Hän on suunnitellut asian niin, että ihmiset tulevat toistensa lähelle.
Yksinäisiä susia ei ole. Me olemme tässä yhdessä -
Vahvistaen ja rakentaen toisiamme ja vaeltaen elämänpolkua yhdessä.
Yhteisössä saat täyttää toisten tarpeet, ja omat tarpeesi täytetään.
Neljänneksi yhteisö tuo esiin kykysi ja lahjasi -
ja antaa sinulle luonnetta -
hoitaa lahjaasi ja ilmaista sitä terveellä tavalla.
Tiesittekö, että joukossamme on hauskoja jalkapalloilijoita, -
jotka joutuivat oikeuteen, koska heidän lahjansa avasivat heille tilaisuuksia, -
joita heidän luonteensa ei pystynyt käsittelemään?
Lahjat toivat heille vaikutusvaltaa, jota he eivät osanneet käsitellä.
He etsivät nytkin vaikutusvallan hyväksikäyttäjiä, -
mutta he ovat ymmärtäneet tämän asian väärin, -
sillä lahjojensa vuoksi he eivät saa tehdä sitä, mitä haluaisivat.
Yhteisössä käy tilivelvollisuuden vuoksi niin, -
että saamme olla se lahja, joksi Jumala on meidät kutsunut, -
mutta luonteemme myös vahvistuu hoitamaan saamaamme lahjaa.
Olen mukana yhteisössä. Puhun välillä sunnuntaisin ja saan siitä palautetta, -
koska jos haluan kulkea kirkkaudesta kirkkauteen saamani lahjan kanssa, -
en voi ajatella onnistuvani siinä aina täydellisesti.
Minun täytyy olla tietoinen siitä, että palaute auttaa minua kasvamaan, -
jotta voin siirtyä kirkkauden seuraavalle tasolle (vrt. 2. Kor. 3.)
Ystävät, oletteko valmiit siirtymään kirkkauden uudelle tasolle -
ja heijastamaan enemmän sitä, mihin Jeesus on teidät kutsunut?
Jos olette, tulkaa mukaan ja sitoutukaa.
Liittykää pienryhmään ja olkaa aitoja läheistenne kanssa.
Viides kohta on: yhteisö vaatii meitä selvittämään konfliktit -
ja antamaan toisillemme anteeksi. Tämä on aina yhtä hauska osuus.
Kun olin 19-vuotias, sanoin äidilleni, -
että eläisin koko ikäni selibaatissa enkä menisi naimisiin, -
koska koin Herran kutsuvan minut lähetystyöhön Intiaan.
Olen Leicesterissä, joten en päässyt sinne.
Tiedättekö, mitä hän sanoi? "Älä ole niin typerä."
Hän sanoi: -
"Se on itsekästä." Näin juuri hän sanoi.
Kysyin, miksi se oli itsekästä. Hän sanoi: -
"Siksi, että sinun pitää ymmärtää, ettet saa vain tehdä sitä, -
mitä sinua huvittaa, vaikka ajattelisit sen olevan Jumalan tahto.
Jonain päivänä sinun pitää tulla naisen hiomaksi.
Silloin sinusta tulee paras versio itsestäsi." Näin hän sanoi. Olin 19.
21-vuotiaana tapasin tulevan vaimoni Jessin.
Seurustelimme neljä vuotta. Kerron tämän, koska kyse on yhteisöstä.
Sinä aikana me vain pussailimme. Parisuhteessa voi elää puhtaasti.
Minulla oli hyvät välit erään miehen kanssa silloisessa seurakunnassani, -
yhteisössä. Hän kysyi, mitä oikein aioin.
Kysyin: "Mitä tarkoitat? Miten niin mitä aion?"
"Aiotko johtaa tuota tyttöä harhaan vai mennä hänen kanssaan naimisiin?"
Ajattelin, että tuohon kysymykseen oli vain yksi hyvä vastaus.
Harhaanjohtaminen ei ole hyvä juttu, joten sanoin, että menisin naimisiin.
Menimme naimisiin vuoden kuluttua.
Kuulkaa. Yhteisössä nuorille kerrotaan, -
mitä hyvään käytökseen kuuluu.
Rakastavat isät ohjaavat meitä aina tekemään parhaan ratkaisun, -
koska heillä on elämänkokemusta johtaa ja opastaa meitä.
Voisin elää superhengellistä elämää täyttämättä Jumalan kutsua, -
mikä on kasvattaa henkistä perintöä ja perhettä.
Tämä on minun tarinani. En tarkoita, että kaikkien pitäisi tehdä samoin.
Olisin voinut seurustella Jessin kanssa 10 vuotta, ja hän olisi suuttunut siitä.
Yhdellä neuvolla tämä mies pelasti minut tuolta kohtalolta.
Yhteisössä voit elää elämää ja saada tukea, neuvoja ja rakkautta.
"Rauta rautaa hioo", kuten Sananlaskujen luvussa 27 sanotaan.
Saat olla täysillä sitä, miksi sinut on kutsuttu. Minussa on paljon kulmia, -
joita en aina itse näe. Tarvitsen ihmisiä, jotka auttavat minua -
tulemaan hiomattomaksi timantiksi. Oletteko nähneet Aladdinin?
Ilman elämässäni olevia ihmisiä jatkaisin vain eteenpäin -
samalla tasolla heijastamatta todella sitä, miksi Hän on minut kutsunut.
Hei, ystävät.
Tämä on viimeinen asia, josta puhun ennen ryhmiä.
Elämme maailmassa ja kulttuurissa, joka on heikentänyt totuuden joksikin, -
joka on merkityksetöntä, subjektiivista ja alisteista ihmisen ymmärrykselle.
Tämä evankeliumin totuus ei kuitenkaan taivu eikä haalistu.
Jotta voisimme taistella nykyisen kulttuurimme valheita vastaan, -
meidän on löydettävä voimaa tästä yhteisöstä, jossa totuus on.
Meillä on muutoslinja. Kun uusi uskova saa kokea uuden elämän, -
matkan seuraavissa vaiheissa, joita kutsutaan askeleiksi, -
heidät ohjataan oppimaan lisää identiteetistään, Raamatusta -
ja siitä, kuka Jumala on. Kolmas askel on muutoskoulu.
Siellä syvennytään Raamattuun, Jeesukseen ja Israelin historiaan.
He kulkevat tuon polun ihmisten kanssa heijastaakseen Jumalaa.
Meillä on vapautumiskeskus, jossa rukoillaan sisäistä paranemista -
ja annetaan sielunhoitoa. Meillä on tiistaisin herätysrukouskokous.
Siellä saat kokea Jumalan läsnäolon, ja ihmiset rukoilevat puolestasi.
Keskiviikkoisin on nuortenilta. Jos lähipiirissäsi on nuori, -
tuo hänet tänne keskiviikkoisin. Nuoret tarvitsevat yhteisöä.
En muista, mitä aioin sanoa. He tarvitsevat yhteisöä.
Jos olet opiskelija, me tapaamme joka torstai.
Siksikö, että haluan olla esillä ja saarnata lisää? Ei. Tai ehkä vähän, -
mutta oikeasti haluamme rakentaa opiskelijoille terveen yhteisön, -
jotta kun he kulkevat kampuksella ja kohtaavat aktivisteja, -
jotka ajavat gender-ajattelua tai muuta, he tietävät, mitä tehdä -
ja osaavat kohdata heidät rakkaudella ja totuudella, joka vapauttaa ihmiset.
Identiteetin määrittely ei tee sinua vapaaksi. Totuus tekee vapaaksi.
Haluamme opiskelijoiden olevan osa sitä, mitä rakennamme, -
emme vain tarjota ruokaa. Opiskelija- kokouksen jälkeen on lounas, aamen.
Haluamme lähettää ihmiset täältä muuttamaan kampuksensa.
Lähetämme ihmiset täältä muuttamaan työpaikkansa.
Haluatteko tehdä työtä Jumalan valtakunnan eteen?
Kun kuljette tätä matkaa, muistakaa, että teette sen yhteisössä.
Kun vahvistutte ja rakennatte itseänne, totuus tekee teidät vapaiksi.
Tulkaa osaksi sellaisten ihmisten yhteisöä, jotka tuntevat totuuden.
Meillä on yhteisöryhmiä melkein viikon jokaisena päivänä.
Meillä on niissä upeita äiti- ja isähahmoja, -
jotka ruokkivat ja tukevat teitä ja kulkevat kanssanne tätä matkaa.
Ne kokoontuvat kerran viikossa tai kahdessa. Niissä tapaa ihmisiä -
ja voi kiinnittyä toisten elämään pienemmässä ryhmässä.
Ryhmänjohtajina on upeita ihmisiä, ja niistä tulee paljon hedelmää.
Ihmiset, joilla on mielenterveyteen liittyviä ongelmia, menevät niihin, -
ja heidän elämänsä muuttuu täysin. Ei terapian vuoksi, -
enkä halua vähätellä terapiaa, mutta ryhmissä he saavat yhteisön.
He löytävät jonkun, joka rakastaa heitä aina, eikä heidän tarvitse esittää.
Olemme nähneet ihmisten todella paranevan mielenterveysongelmista -
kuten ahdistuksesta ja masennuksesta olemalla heitä rakastavassa ryhmässä.
Menkää mukaan johonkin ryhmään. Meillä on myös toisenlaisia ryhmiä.
Niitä kutsutaan herätysryhmiksi, ja ne kokoontuvat kerran kuussa.
Ne keskittyvät johonkin tiettyyn elämänalueeseen.
Yksi niistä keskittyy vanhempien tukemiseen tässä yhteisössä.
Se auttaa heitä hoitamaan kotiaan hyvin.
Sieltä saa neuvoja, mitä tehdä, kun lapsi lyö vanhempaansa kasvoihin -
tai mitä tehdä, jos lapsi ei halua nousta aamulla sängystä ylös.
Yksi hyvistä ystävistämme oli mukana tänä aamuna ja kertoi -
sanovansa lapsilleen ennen kouluun menoa: "Olkaa aina ystävällisiä."
Opin jotain uutta. Itse käsken lapsiani puhumaan aina totta.
Hänen mielestään tärkeintä on olla ystävällinen. Sain oppia jotain.
Se oli vanhemmuusryhmä. Sitten meillä on vapausryhmä.
Se keskittyy vapautumismatkaan, sillä vapauteen Kristus meidät vapautti.
Siellä ihmiset auttavat toisia käsittelemään traumoja -
ja vaikeita kokemuksia ja elämään täysillä Jeesukselle.
Yksi ryhmistä keskittyy siihen, miten voimme olla aitoja ja todellisia.
Ei niin kuin sosiaalisessa mediassa, vaan aitoja ja todellisia kasvotusten.
Yksi ryhmä keskittyy avioliittoihin, ei vain hajoamassa oleviin liittoihin, -
vaan enemmänkin siihen, miten näytämme maailmalle, -
joka on vääristänyt avioliiton, miltä aito ja todellinen avioliitto näyttää.
Meillä on ryhmä naisille, jotka haluavat kulkea tätä matkaa yhdessä.
On voimallista ymmärtää, -
että kun tulemme yhteen näissä ryhmissä, me hiomme toisiamme.
Johdimme yhtä ryhmää koko koronapandemian ajan, ja me...
En tiedä, pitäisikö minun kertoa tästä, koska tämä ei ole tyypillinen ryhmä.
Vapautta tavoitellessamme vedimme hatusta -
jonkin Disney-hahmon nimen, ja sitten jonkun piti laulaa tämän laulu.
Erittäin hengellistä, eikö? Ihmiset kertoivat sen jälkeen, -
etteivät he olleet koskaan kokeneet oloaan niin tyhmäksi ja vapaaksi.
Jos pääset siihen pisteeseen, ettet välitä, mitä muut sinusta ajattelevat, -
vapaudut ilmaisemaan itseäsi täysillä Jumalan valtakuntaa varten.
Ihmispelon täytyy kuolla ja Jumalan rakkauden nousta esiin.
Älä huoli. Jos menet herätysryhmään, siellä ei tapahdu tällaista, -
mutta tavoittelemme läheisyyttä ja yhteyttä ja sitä, -
miltä näyttää, kun me yhteisönä teemme tätä matkaa yhdessä.
Jos tulet tähän rakennukseen minä tahansa arki-iltana, -
täällä tapahtuu jotain. Tule mukaan, se on hauskaa.
Osallistu, muutu ja kasva aina vain lisääntyvässä kirkkaudessa.
Saanko kertoa vielä yhden tarinan?
Yhteisö on voimallinen, koska se muuttaa elämäsi.
Olen kokenut tässä yhteisössä asioita, jotka ovat muuttaneet elämäni.
Äiti- ja isähahmot ovat neuvoneet minua mm. raha-asioissa, -
ja nuo neuvot ovat täysin muuttaneet perheeni talouden.
Koskaan ei tiedä, kuka vieressä istuu. Täällä on ihmisiä, -
jotka voivat auttaa sinua kohti sellaista elämää, jota haluat elää.
He eivät korvaa Jeesusta, mutta Hän toi ristillä ihmiset yhteen.
Koskaan ei tiedä, kuka vieressä istuu.
Meillä on tässä yhteisössä karaten kansallinen mestari, -
maajoukkuetason cheerleader, seiväshyppääjä -
ja painonnostaja. He ovat mukana tässä yhteisössä.
Koskaan ei tiedä, kuka vieressä istuu. Meillä on toimitusjohtajia, -
sairaanhoitajia ja lääkäreitä, kotiäitejä, pastoreita, kiitos Herran, -
ihmisiä, jotka tekevät palvelutyötä yliopistojen kampuksilla, -
ihmisiä, jotka ovat kouluttautuneet kehittämään liikeyrityksiä, -
sekä uskomattoman viisaita ihmisiä.
Liity mukaan yhteisöön niin tiedät, kuka vieressäsi istuu, -
koska yhteisössä löydät todellisen kutsumuksesi ja identiteettisi.
Olen valmis. Nouskaa ylös.
Haluamme rukoilla joidenkin ihmisten puolesta, mutta ensin...
En ole kertonut teille tänään evankeliumia. Olen kertonut, -
että seurakunta edustaa evankeliumia, mutta en ole kertonut hyvää sanomaa.
Jos täällä on joku, joka ei ole koskaan antanut elämäänsä Jeesukselle, -
et ole koskaan kokenut, millaista on olla osa kristittyjen yhteisöä -
etkä ole saanut ilmaista itseäsi vapaasti kristillisessä kontekstissa, -
jos et ole antanut elämääsi Jeesukselle, tule tänne eteen.
Jokin sinussa sanoo: "Ylistyksessä oli jotain niin todellista ja aitoa, -
että tarvitsen sitä elämääni." Jos sinusta tuntuu tältä, tule eteen.
Ehkä olet ensimmäistä kertaa kirkossa pitkän tauon jälkeen -
ja haluat antaa elämäsi uudestaan Jumalalle. Tule, niin rukoillaan.
Tule ja liity tähän ihmisten yhteisöön.
Se auttaa sinua ilmaisemaan itseäsi niin hyvin kuin mahdollista.
Onko tänään ketään, joka haluaa tulla?
Mikä sinun nimesi on? - Bindi.
Todella hauska tavata.
Mitä kuuluu, sisar? Tervetuloa, Bindi. Rukoilemme kohta puolestasi.
Odotetaan vielä, jos joku muu tulee. Tämä tässä takanasi on Sarah.
Onko ketään muuta?
Mahtavaa. Mikä sinun nimesi on? - Paris.
Mahtavaa. Tätä varten me elämme.
Ihmiset antavat elämänsä Jeesukselle Kristukselle, koska he tietävät, -
että aito elämä tulee Häneltä. Onko ketään muuta?
Jos sydämesi jyskyttää, se olet luultavasti sinä.
Tulen luoksenne ihan kohta. Onko ketään muuta?
Pelastus on muutosmatkasi alku.
Mikä sinun nimesi on?
Mahtavaa. Tulitko sinäkin? Mikä sinun nimesi on?
Vi. Bindi, Vi, Grace ja Iris.
Paris. - Anteeksi, Paris. Onko ketään muuta?
Tiedät, että sinun pitää antaa elämäsi Jeesukselle.
Mikä sinun nimesi on? Jade.
Joku kysyy, miksi odotin näin kauan. Tämän takia. Onko ketään muuta?
Sitoutuminen ihmisyhteisöön, joka vie sinut kohti kutsumustasi, -
on päätös, joka muuttaa koko elämän. Onko ketään muuta?
Hienoa. Eli siis Bindi, Jade, Vi, Grace ja Paris.
Laittaisitteko kädet eteenne kuin ottaisitte vastaan lahjan?
Seurakunta, kohottakaa kätenne näiden ihmisten ylle.
Te, jotka tulitte eteen, me rukoilemme tämän rukouksen kaikki yhdessä.
Oletteko valmiit? Jeesus, kiitos, -
että vapautit minut kaikesta synnistä, -
jokaisesta kirouksesta ja kaikesta häpeästä, -
kun kuolit ristillä.
Jeesus, päätän nyt kääntyä pois vanhasta elämästäni, -
jota elin itseäni varten ja synnissä.
Päätän tehdä täyskäännöksen.
Päätän tehdä parannuksen ja sanoa: -
"Jeesus, ole Herrani, Pelastajani ja Kuninkaani."
Ja pyydän, että täytät minut -
läsnäolollasi, joka muuttaa minut täysin -
sisältä käsin, jotta voin edustaa Sinua -
maan päällä ja ihmisille ympärilläni.
Ja nyt, Jumala, pyydän, että täytät heidät. Täytä heidät, Jumala.
Täytä heidät, Jumala, armollasi ja hyvyydelläsi.
Täytä heidät, Jumala. Tule, Pyhä Henki.
Te puhdistutte. Ette voi tehdä mitään, mikä voisi erottaa teidät -
Hänen rakkaudestaan. Hän on rakastanut teitä aikojen alusta asti.
Jeesus, pyydän, että täytät heidät nyt armollasi ja hyvyydelläsi.
Täytä heidät, Jumala. Täytä heidät, Jeesus.
Helvetti menetti jälleen muutaman. Aamen.
Ystävät, nämä ihmiset vievät teidät tuonne ja antavat teille lisätietoja.
He myös rukoilevat kanssanne.
Jos teillä on lapsia, nyt on aika hakea heidät -
ylistämään lopuksi yhdessä. Ennen loppuylistystä -
koen vahvasti, -
että täällä on ihmisiä, jotka tietävät piilotelleensa lahjojaan.
Olet pannut lamppusi piiloon. Emme halua tuomita sinua, -
mutta tiedät, ettei kutsusi ole vielä toteutunut täysin -
ja että tarvitset sitä varten ympärillesi yhteisön.
Tiedät, ettet ole elänyt täysillä Jumalalta saamaasi kutsua -
tuskan, kivun, väärinkäsitysten tai jonkin muun syyn vuoksi.
Pyydämme, että Jumala koskettaa sinua. Jos tämä koskee sinua, -
tule nopeasti eteen, koska haluamme rukoilla puolestasi.
Jos sinusta tuntuu, että olet ollut osa yhteisöä, -
mutta sinut on ymmärretty siellä väärin, -
tai että Jumala on kutsunut sinut johonkin ja antanut sinulle lahjan, -
jonka täytyy tulla esiin tuoreella tavalla uudessa yhteisössä, tule.
Rukouspalvelijamme tulevat rukoilemaan puolestasi.
Kulttuurissa, joka sanoo, että jokaisen oma tarina on ainoa oikea, -
kristinusko sanoo, että jokaisen tarina palvelee maailman suurinta tarinaa.
Tarvitaan vielä muutama ihminen lisää rukoilemaan.
Jos sinuun luotetaan yhteisössämme, jos olet ryhmänjohtaja -
tai tunnemme sinut ja olemme valtuuttaneet sinut rukoilemaan, -
tule eteen ja laske kätesi jonkun näiden ihmisten ylle.
Jeesus, rukoilen, että jokainen tässä huoneessa löytää yhteyden -
ja paikan, jossa voi muuttua kohti Sinun kaltaisuuttasi.
Rukoilen, että jokainen täällä löytäisi paikan, jota voi kutsua kodikseen -
ja ihmisiä, joita voi kutsua ystävikseen.
Joku teistä tarvitsee ystäviä. Tässä huoneessa on teille ystäviä.
Jos tarvitset ihmisiä, joita voit kutsua ystäviksesi, tämä on sinulle.
Jumala, pyydän, että nostat jokaisen täällä olevan ympärille ystäviä.
Ja pyydän, että ne, jotka ovat tulleet eteen, voivat kokea syvästi, -
että rakennat heihin yhteisöllisyyttä, aitoutta ja herkkyyttä.
Tulkoon siitä heidän elämänsä pääsisältö, että he voisivat heijastaa -
yhä suuremmalla kirkkaudella Sinun armoasi ja hyvyyttäsi.
Jeesus, rukoilen, ettei heidän elämänsä jäisi paikoilleen jumiin, -
vaan he voisivat olla jatkuvassa muutosprosessissa -
yhteisön ja yhteisön tunnustaman lahjansa kautta.
Kiitos, Jumala. Jos puolestasi rukoillaan, jatka rukousta -
ja rukouksen vastaanottamista. Lopetamme ylistykseen, -
mutta ystävät, älkää lähtekö täältä käymättä ryhmäständillämme.
Se on eteisessä lasiseinien luona.
Älkää lähtekö etsimättä itsellenne ryhmää tai muuta paikkaa, -
jonka kautta voitte liittyä yhteisöön ja olla osa jotain itseämme suurempaa.
Antakaa ympärillänne olevan yhteisön hioa itseänne.
Ja kaikki sanovat: aamen! Ylistetään Jeesusta.
Herra, jos mielistyt minuun, -
Herra, kuule sydämeni huuto
Haluan kipeästi olla siellä, -
missä Sinä olet
Ylitän kuumimman aavikon, -
matkustan lähelle tai kauas -
kunniasi tähden
Teen mitä tahansa -
vain nähdäkseni Sinut, -
katsellakseni Sinua Kuninkaanani -
Sinun kunniasi tähden
Teen mitä tahansa -
vain nähdäkseni Sinut...
Suomennos: Anni Lähteenmäki